Håndboldlandsholdsspilleren Lene Thomsen har valgt at forlade Viborg HK, når den igangværende sæson slutter. Nordjylland trækker i den 24-årige Thomsen.
Men hvilken klub, der bliver tale om, foreligger der ikke noget om.

Slutter i Viborg Håndboldklubben Viborg mister sin venstre back Lene Thomsen, når den igangværende sæson er færdig. Den 24-årige landsholdsspiller har valgt at ophæve kontrakten med klubben. Vil til Nordjylland - Jeg er et sted i mit liv, hvor jeg har valgt at slå mig ned og etablere mig i Nordjylland sammen med min kæreste, samtidig med, at jeg har et ønske om mere spilletid. De to ting harmonerer ikke med at fortsætte i Viborg, og derfor har jeg taget den meget svære beslutning om at forlade klubben, siger Thomsen i en pressemeddelelse. Tættere til kæresten Sportschef Michael Hansen er ked af Thomsens afgang. - Lene har et ønske om at komme tættere på sin kæreste og om at få mere spilletid. I forhold til spilletiden må vi bare konstatere, at Lene er én blandt mange stjerner i bagkæden, der kæmper om spilletiden på holdet, og derfor er det måske, alt i alt, også bedst for både hende og Viborg HK, at hun finder en anden klub, hvilket vi selvfølgelig ønsker hende alt muligt held og lykke med, fortæller Michael Hansen. Backen har spillet i Viborg siden november 2005.